**Հավելված N 1**

**ՀՀ քաղաքաշինության**

**կոմիտեի նախագահի**

**2023 թվականի ----- --ի N ---Ն**

**հրամանի**

**Կ Ա Ր Գ**

**ԼԻՑԵՆԶԱՎՈՐՎԱԾ ԱՆՁԱՆՑ ԿՈՂՄԻՑ ՀԱՇՎԵՏՎՈՒԹՅՈՒՆՆԵՐԻ ՆԵՐԿԱՅԱՑՄԱՆ**

**1. ԸՆԴՀԱՆՈՒՐ ԴՐՈՒՅԹՆԵՐ**

1. Սույն կարգով (այսուհետ՝ Կարգ) սահմանվում է քաղաքաշինության բնագավառում լիցենզավորված իրավաբանական անձանց հաշվետվության ներկայացման ընթացակարգին ներկայացվող հիմնական պահանջներն ու պայմանները:

2. Քաղաքաշինության բնագավառում լիցենզավորված անձինք հաշվետվությունները լիցենզավորող մարմին են ներկայացնում էլեկտրոնային եղանակով՝ քաղաքաշինության բնագավառի պետական ծառայությունների միասնական հարթակի միջոցով (Էլ. հասցե urban.e-gov.am):

3. Հաշվետվությունների ներկայացման օր է համարվում էլեկտրոնային համակարգի կողմից ինքնաշխատ եղանակով հաշվետվություններ ներկայացրած անձին հաշվետվությունների ստացումը և գրանցումը հավաստող համապատասխան էլեկտրոնային ծանուցման մեջ նշված օրը:

4. Սույն հրամանի 1-ին կետի 2-րդ և 3-րդ ենթակետերով հաստատված ձևերին համապատասխան հաշվետվությունները լիցենզավորող մարմին են ներկայացվում տարվա յուրաքանչյուր եռամսյակի համար՝ մինչև հաշվետու եռամսյակին հաջորդող ամսվա 20-ը:

5. Լիցենզավորող մարմին ներկայացված հաշվետվություններում սահմանված ձևերին անհամապատասխանությունների, անճշտությունների կամ բացթողումների առկայության դեպքում լիցենզավորող մարմնի կողմից ծանուցում է ուղարկվում հայտատուին 5 աշխատանքային օրվա ընթացքում նշված անհամապատասխանությունները շտկելու համար:

6. Սույն հավելվածի 6-րդ կետով սահմանված դեպքում, եթե այդ մասին հետադարձ կապի միջոցներով նախազգուշացումը լիցենզավորող մարմնի կողմից ուղարկվելու օրվան հաջորդող 5 աշխատանքային օրվա ընթացքում հաշվետվություն ներկայացրած լիցենզավորված անձը չի վերացնում առկա անհամապատասխանությունները կամ չի ներկայացնում անհրաժեշտ փաստաթղթեր կամ նյութեր կամ լրացուցիչ պարզաբանումներ հաշվետվությունը համարվում է չներկայացված:

7. Լիցենզավորող մարմին ներկայացված հաշվետվությունում լիցենզավորված անձի կողմից սխալների ինքնուրույն հայտնաբերման դեպքում հաշվետվություն ներկայացրած անձը կարող է ներկայացնել ճշգրտված հաշվետվություն: Սույն կարգի կիրառության իմաստով՝ հաշվետու ժամանակաշրջանի համար ներկայացված մեկից ավելի հաշվետվություններից առաջինը համարվում է հաշվետու ժամանակաշրջանի համար ներկայացված, իսկ մյուսները` ճշգրտված: